Отчет

 за дейността на НЧ „Зора- 1912” с.Чернево през 2018 година.

Уважаеми членове на читалището,

 Дами и господа, гости.

НЧ „Зора- 1912” от създаване му и до днес се е утвърдило като носител и пазител на българските ценности, на българския дух и колоритните местни традиции, обичаи и песни. Духовно средище на самодейци от различни поколения. Едно от малкото читалищата с опазени автентични традиции и обичаи, което ревностно пази своя дух и го предава на младото поколение.

През изминалия отчетен период работата на настоятелството, читалищния секретар, самодейците и участниците в различните клубове продължи с реализирането на поставените

**ОСНОВНИ ЦЕЛИ**

* Утвърждаване на читалището като обществен и културен център, осигуряващ на гражданите равен достъп до всички видове информация и дейности.
* Активно участие със свои инициативи и дейности в културния живот на селото, общината и страната.
* Организира и поддържа художествени колективи, клубове , формации, празненства и концерти.
* Поддържа общодостъпна библиотека с присъсщите й библиотечно – информационни дейности.
* Разширяване контактите и партньорствата с институции, обществени организации, НПО, сдружения съюзи.
* Кандидатстване,разработване и реализиране на проекти.

В кратко резюме отчета за дейността на читалищното настоятелство при НЧ „Зора- 1912”през предходната година:

БИБЛИОТЕЧНА ДЕЙНОСТ

 Наличната литература в библиотеката на читалището възлиза на 10224 библиотечни единици. Набавени библиотечни материали през годината : 440 броя в т.ч. 439 бр от дарения и 1бр закупени.

 Библиотеката на читалището се посещава от желаещи да си вземат прочетна литература. Броят на читателите е 68, през годината са обслужени 272 читатели.

През месец октомври бе седмицата на четенето. Читалищния секретар и Марина Христова гостуваха на учениците от първи клас на ОУ „Христо Ботев” . Тъй като те не могат да четат с интерес слушаха легендата за дядо Черньо- основател на селото ни, молбата на книгата и прочетените приказки. В края на четенето децата разбраха , че книгите са прозорец към знанието и те трябва да са техен верен другар и получиха символичен подарък от папагала Коко.

ХУДОЖЕСТВЕНО-ТВОРЧЕСКА ДЕЙНОСТ

 Основните дейности на читалището е свързана със сплотяване на местната общност, обогатяване на духовния живот, изява на способностите на отделния индивид, запазване и обогатяване на народните традиции. Акнивно участваме със свои инициативи и дейностти в култирния живот на селото, общината и страната.

Това ние го осъществяваме със съществуващите певчески колективи, клубове, индивидуални изпълнители и музиканти , а те са:

Женска битова група за автентичен фолклор

Детско- юношеска формация за автентичен фолклор

Мъжка група

Детска група „Родолюбче”

Танцова група „Зорница” – до 15 годишна възраст

Танцова група „Зорница” – над 15 годишна възраст

Клуб „България в сърцата ни”

Клуб „Приложни изкуства”

Клуб „Приятели на природата”

„Компютърен клуб”

Георги Янев Тодоров – гайда

Павел Христов Драгнев – гайда

Стоян Кюлджиев – тъпан

Вили Тодорова и Тонка Жекова

През отчетния период бяха отбелязани следните традиционни празници, обичаи, официални празници и чествания:

* В ранни зори на Нова година жители и гости на селото се събраха пред читалището на възобновеното кукерско надиграване „НА АЛАЯ”. Атрактивни награди за най- хубава маска, осигурени от читалището.
* „Бабинден” - възстановка на обичай с участието на Женска битова група, ТГ „Зорница”, жени от селото и гости. Осъществен със средства на читалището и дарение.
* „Трифон Зарезан” шествие от площада до лозята, зарязване, водосвет, конкурс за най- добро домашно вино с дегустация на вина, награждаване. С участието на самодейци на читалището, граждани и гости на селото. Специални гости на празника бяха ученици от различни националностти от Американски колеж гр.Варна. Средствата за празника осигурени от читалището и спонсори: „Кателиеви-МК” ООД , Кметство с.Чернево, Тодор Тодоров и Димо Йорданов.
* „Сирни заговезни”- общоселски празник – заедно на „Бабуната” на мегдана с участието на Женска битова група, Детско- юношеска формация , ТГ „Зорница”, Детска група „Родолюбче”, граждани и гости на селото.
* Отбелязване „Деня на любителското творчество” и „Баба Марта” с участието на всички групи. С читалищни средства.
* С тържествен концерт- заря бе отбелязан Националния празник 3 март осъществен от колективите на НЧ „Зора- 1912” и читалищни средства за заря.
* „Лазаровден”- обичай „Лазаруване „
* „Цветница”- общоселски празник, надпяване на лазарските групи на площада, награждаване. Участници: ДЮФ, лазарски групи, граждани и гости на селото. Изложба- базар на цветя. Празника осъществен с читалищни средства. Гости на празника бяха самодейци от НЧ”П.Р.Славейков” гр.Варна .
* „Великден”- великденски концерт с участието на ЖБГ,ТГ „Зорница”, Клуб”България в сърцата ни” и индивидуални изпълнители. Изложба-конкурс на писани яйца и козунаци. Великденски водосвет, Наградите за конкурса - читалищни средства.
* „Гергьовден”- празник на селото, осъществен с читалищни средства .
* Ден на Европа и Ден на победата бе отбелязан с литературно- музикална програма.
* 24 май- Ден на българската просвета, култура и на славянската писменост, бе отбелязан с триумфално шествие и празничен концерт, с участието на колективите на читалището и учениците от ОУ „Христо Ботев”.
* На 2 юни съвместно с ОУ „Христо Ботев” и жители на селото, отдадохме почит на големия поет- революционер Христо Ботев и героите, дали живота си за свободата на Българи .
* По стара традиция в ранни зори на „Еньовден” от дядо Черньовия баир се носеше из цялото село ехото на песента „Тръгнал ми е Еньо с кола за билки.....” . Събрахме лековити треви и билки . Сплетохме „еньвски венец” и венчета за момите, под напевите на типичните за обичая песни.
* Домакини на концерт от Международния студентски фестивал „Срещи на приятелството”-Варна 2018, с участието на Ансамбъл за изворен фолклор „Зорница” с р-л Свилен Христов и гости: Ансамбъл „Дойна Карпатильор”- Румъния и Академичен Фолклорен ансамбъл при Академия за музикално, танцово и изобразително изкуство- Пловдив.
* Коледен концерт с участието на всички колективи на читалището.
* Новогодишен празник с игрите на мама и баба с децата от ДТГ „Зорница” и ДГ „ Родолюбче”.
* Обичай „Коледуване”

Освен основните дейности , които отбелязохме дотук в читалището ни има и други съпътсващи дейности и проекти:

* Проект по Програма „Българските библиотеки- съвременни центрове за четене и информираност” 2018.
* Партньор на НЧ „П.Р.Славейков 1928”Варна, по проект „ОТ ИЗВОРА ЧЕРПИМ ВДЪХНОВЕНИЕ”
* НЧ „Зора- 1912” предоставят на населението необходимите нужди от информация, интернет връзка на желаещите от населението да се информират.
* „Баба Марта бързала и на децата мартенички вързала..” в Детската градина и ОУ „Христо Ботев” . Мартеници изработени от „Клуб по приложни изкуства”
* Участие на Женска битова група на великденска заупокойна литургия.
* През летния сезон Женска битова група представя пред чужденстранните туристи в к- с „Барите” черневските песни и носии, традиции, бит, традиционна кухня и култура. Докоснали се наживо до тях те ще останат запечатани в спомените им и пренесени извън пределите на България..
* Организиране на занимателни и образователни игри с децата през летния сезон.
* Клуб „Приятели на природата” два пъти в месеца прави походи по екопътеката.
* Участваме в почистване и освежане на храма на селото.

Това до тук бяха дейностите ни на местно ниво. Колективите ни достойно представиха и прославиха за пореден път нашите песни, танци, обичаи и свирни по събори и фестивали:

* ВТОРО МЯСТО – Танцова група „Зорница” с р-л Свилен Христов ; ВТОРО МЯСТО- Детска танцова група „Зорница” с р-л Свилен Христов; ТРЕТО МЯСТО – Женска битова група за автентичен фолклор и ПООЩРИТЕЛНА НАГРАДА в раздел „групи и хорове за народно пеене” – Детско- юношеска формация за автентичен фолклор от ПРАЗНИК НА ФОЛКЛОРНОТО ИЗКУСТВО „КАТО ЖИВА ВОДА” СУВОРОВО 2018.
* Като едно от малкото читалища във Варненска област, съхранило местните традиции и обичаи организаторите на Първото „Всенародно веселие „Еньовден” на Авренската поляна с носия“ Белослав 2018, се обърнаха с покана към нас да участваме в представителната програма по откриването му с обичай „Еньовден” - пресъздаден от Женска битова група и Детско- юношеска формация.
* ПЪРВО МЯСТО в раздел „Хора” присъдено от журито на танцов фестивал „Фолклорна палитра”- Девня 2018 на Танцова група „Зорница” с р-л Свилен Христов.
* В сърцето на величествената Родопа планина, сред многобройните участници на Международния фестивал „Чуйте Девин”2018 за пореден път показахме красотата на черневската носия и магията на нашия фолклор. Показахме с танц и песен обичая”Триене на босилек”, коледарските песни и молитва, гайдарски мелодии от Варненско в изпълнение на Георги Янев. Кулминациятя на нашето представяне бе ансамбловото изпълнение на ТГ „Зорница” р-л Свилен Христов, с „Варненски танц” и танц „Лазарки”. Нашето предсавяне бе наистина впечатляващо, подплатено с дипломи за отлично представяне и предметни награди за всички колективи и индивидуални изпълнители от кмета на гр.Девин. Заслужени овации от публиката и най- вече от отправените лично поздравления за отличното представяне и съхранения фолклор от странджанската народна певица Златка Ставрева.
* ДИПЛОМ- НАГРАДА НА ЖУРИТО от шести ден на народните танци и хора „Като жива вода” Суворово 2018 за ансамбловото изпълнение на танцова група „Зорница” .
* ГРАМОТА и ПЛАКЕТ ЗА ПЪРВО МЯСТО спечелиха малките танцьори от Детска танцова група „Зорница” с р-л Свилен Христов при успешното си участие в XIII Национален фолклорен фестивал „Фолклорен изгрев” Варна 2018. Успешен и достоен завършек на изявите на колективите при НЧ „Зора- 1912” с. Чернево на регионално и национално ниво.

 За осъществяване на нашите участия по фестивали, концерти и гостувания сме използвали платени транспорти услуги на : „НИРА БУС” ; „БОКСЕР” ,и спонсорирани транспортни услуги от „АБАЗОВИ АРМ” и в частност личен транспорт.

 От името на читалищното настоятелство БЛАГОДАРИМ на всички самодейци за ентусиазма и всеотдайността, че се раздавате с Вашия труд! Благодарение на Вашата работа присъства културен живот в селото, Вие не само го изразявате, а и участвате в неговото популяризиране, като правите останалите съпричастни с българските културни и творчески традиции. Пожелаваме Ви здраве и успех, за да покорявате с лекота сърцата на публиката, както на наши, така и на чужди сцени и престижните награди да се множат!

УЧЕБНО ОБРАЗОВАТЕЛНА ДЕЙНОСТ

* Читалищния секретар участва в два обучителни семинара организирани от РЕКИЦ Варна на теми: „Куртура и традиции” и Ролята на читалището за популяризиране и съхраняване на кулурното наследство”.

В читалището съществува постоянно действаща етнографска сбирка, вратите на която са отворени за посетители. Тази година бе посетена от гости на селото, български и чуждестранни групи .

Временни изложби на :

* + - * Великденски яйца,козунаци и обредни хлябове
* Пролетни цветя
* Изложба – базар на мартеници изработени от учениците от ОУ”Хр.Ботев”
* Коледно-новогодишна изложба на ОУ „Хр.Ботев”
* Коледно- новогодишна изложба на Група Звездичка с.Чернево
* Изложба на автентични дрянови сурвакници
* Изложба на картини и икони

МАТЕРИАЛНА БАЗА

 Общата площ на читалището 560кв.м., сградата ни е предоставена с Договор за безвъзмездно ползване №6- 14 от 22.04.2013г. между община Суворово и НЧ „Зора- 1912” с. Чернево. Разполага с 1 брой зрителна зала с 250 места, репетиционна зала , библиотечна зала с читалня и 5 броя кабинети, отговарящи на всички изисквания за съвременна обществена сграда. Разполагаме и с добра техническа база.

Организационна структура на читалището през годината бе както следва:

* Върховен орган- Общото събрание от всички членове.
* Настоятелство на читалището в състав: Председател – Тодор Пенчев Тодоров и членове: Галина Димитрова Янчева, Ирина Христова Чорбова, Марина Христова Петкова, Моско Иванов Александров, Христо Иванов Христов и Цветан Петров Петров.
* Проверителна комисия в състав: Председател- Мария Янева Нарлиева и членове:Тодор Луков Джевелеков и Тодор Марков Тодоров.

През отчетния период е проведено е едно годишно отчетно събрание и 4 заседания на ЧН.

Настоятелството работи в екип, с интусиазъм и инициативност. Съгласувано е мнение по всеки въпрос. Работи добре с всички институции в общината и селото. Разходва разумно средствата по разпределения бюджет. Търси средства и форми на финансиране , както за художествено- творческата дейност: хонорари за квалифицирана дейност и др.,също така и за стопанисване на собствеността: отопление зрителна зала и библиотека, обзавеждане и оборудване.

Настоятеството на НЧ „Зора- 1912” оценява високо подкрепата на всички институции, организации, граждани , представители на частния сектор, благодарение на които се реализираха голяма част от основните дейностти през годината.

* Община Суворово
* Общински съвет
* РЕКИЦ Варна

 В изпълнението на своята дейност читалището си сътрудничи с ктметството, ОУ „Христо Ботев” и организациите и фирмите на територията на селото. Надяваме се доброто ни съструдничество да продължи и занапред.

 В заключение ще завърша с благодарност към всички читалищни колективи, към читалищното ръководство и проверителна комисия, дарители и съпричастни граждани към читалищния живот с пожелание за здраве ползотворна и пълна с двойно повече успехи година.

.

Председател на НЧ „ Зора- 1912” с.Чернево : Тодор Тодоров